Reagentas

Reagentas – pradinė medžiaga vykstant cheminėms reakcijoms. Reagentai – reaguojančios medžiagos, iš kurių vykstant reakcijai susidaro produktai.
Tirpikliai ir katalizatoriai dalyvauja reakcijose, tačiau jų metu nėra sunaudojami, todėl reagentais nelaikomi.

Nemažai cheminių reakcijų yra grįžtamos, todėl tos pačios medžiagos kartais gali būti laikomos tiek reagentais, tiek produktais – priklausomai nuo ko, kuria kryptimi vyksta reakcija.

Kita prasme reagentais vadinamos medžiagos, eksperimentiškai įdedamos į mišinį su tikslu išsiaiškinti, kokios jis sudėties ir pan. (pvz., Felingo (Fehling), Toleno (Tollens) reagentai). Organiniais reagentais kartais laikomos neorganinės ar smulkios organinės medžiagos, įdedamos į mišinį, kad pakeistų organinių medžiagų struktūrą (pvz., Kolino (Collin), Fentono (Fenton) ar Grignardo (Grignard) reagentai).

Chemija